wannaphong/clean_thaiwikipedia huggingface dataset:
# เสมอ กัณฑาธัญ
เสมอ กัณฑาธัญ เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงอุตสาหกรรมของไทย ในรัฐบาลจอมพลแปลก พิบูลสงคราม และเป็นอดีตสมาชิกสภาผู้แทนราษฎรจังหวัดแม่ฮ่องสอน และเป็นผู้มีส่วนร่วมในการสำรวจเหมือแร่วุลแฟรมในอำเภอแม่สะเรียง จังหวัดแม่ฮ่องสอน เมื่อปี พ.ศ. 2492

 ประวัติ 
เสมอ กัณฑาธัญ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอนครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาในปี พ.ศ. 2494 เขาได้รับแต่งตั้งเป็นรัฐมนตรีในรัฐบาลจอมพล แปลก พิบูลสงครามพระบรมราชโองการ ประกาศ ตั้งและแต่งตั้งรัฐมนตรี (นายปฐม โพธิแแก้ว นายเขมชาติ บุณยรัตนพันธุ์ นายเลียง ไชยกาล หลวงอรรถพรพิศาล นายเสมอ กัณฑาธัญ) โดยเป็นรัฐมนตรีที่ไม่ได้ประจำกระทรวงหรือรัฐมนตรีลอย ต่อจากนั้นในเดือนมิถุนายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรมคณะที่ ๒๒ (๒๘ มิถุนายน ๒๔๙๒ – ๒๙ พฤศจิกายน ๒๔๙๔) เพื่อเข้ามาทำหน้าที่ดูแลเรื่องงานเหมืองแร่ นับเป็น ส.ส.จังหวัดแม่ฮ่องสอนคนที่ 2 ที่ได้รับแต่งตั้งเป็นรัฐมนตรี

หลังการแถลงนโยบายของคณะรัฐมนตรีไทย คณะที่ 24 นำโดยจอมพล แปลก พิบูลสงคราม เมื่อวันที่ 11 ธันวาคม พ.ศ. 2494 นายเสมอ กัณฑาธัญ เป็นผู้อภิปรายซักถามประเด็นเรื่องการจัดตั้งพรรคการเมืองในที่ประชุมสภาผู้แทนราษฎร จนนำไปสู่การมีพระราชบัญญัติพรรคการเมือง พ.ศ. 2498 พระราชบัญญัติพรรคการเมือง พ.ศ. 2498 ราชกิจจานุเบกษา เล่ม 72 ตอน 77 ก พิเศษ หน้า 1 28 กันยายน พ.ศ. 2498  ซึ่งเป็นพระราชบัญญัติพรรคการเมืองฉบับแรกของประเทศไทย

เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495

เสมอ กัณฑาธัญ มีบทบาทในการพัฒนาจังหวัดแม่ฮ่องสอน อาทิ เมื่อปี พ.ศ. 2498 เขาได้ประสานงานขอใช้เงินรายได้จากการจำหน่ายแสตมป์ช่วยการศึกษาและสาธารณสุข (ก.ศ.ล.) จากรัฐบาลจำนวน 100,000 บาท เพื่อสร้างเรือนคนไข้ให้โรงพยาบาลแม่ฮ่องสอนประวัติโรงพยาบาลศรีสังวาลย์

ในปี พ.ศ. 2506 เขาได้รับแต่งตั้งเป็นข้าราชการการเมืองตำแหน่งประจำสำนักทำเนียบนายกรัฐมนตรีแจ้งความสำนักนายกรัฐมนตรี เรื่อง แต่งตั้งข้าราชการการเมืองในสำนักนายกรัฐมนตรี
# รืด ลึบเบิร์ส
รือโดลฟึส ฟรันซิสกึส มารี "รืด" ลึบเบิร์ส (7 พฤษภาคม ค.ศ. 1939 – 14 กุมภาพันธ์ ค.ศ. 2018) เป็นนายกรัฐมนตรีของเนเธอร์แลนด์ระหว่างวันที่ 4 พฤศจิกายน ค.ศ. 1982 ถึง 22 สิงหาคม ค.ศ. 1994 และเป็นข้าหลวงใหญ่ผู้ลี้ภัยแห่งสหประชาชาติระหว่างวันที่ 1 มกราคม ค.ศ. 2001 ถึง 20 กุมภาพันธ์ ค.ศ. 2005
# สุนัขตรวจจับ
thumb|อิงลิชสปริงเกอร์สเปเนียลทำหน้าที่เป็นสุนัขตรวจจับ กับตำรวจขนส่งอังกฤษ ที่สถานีวอเตอร์ลู

สุนัขตรวจจับ  หรือ สุนัขดมกลิ่น  เป็นสุนัขที่ได้รับการฝึกให้ใช้ประสาทสัมผัสในการตรวจจับสารต่าง ๆ เช่น วัตถุระเบิด, ยาเสพติดที่ผิดกฎหมาย, สัตว์ป่าโกยอ้าว, เงินตรา, เลือด และอุปกรณ์อิเล็กทรอนิกส์ของเถื่อน เช่น โทรศัพท์มือถือที่ผิดกฎหมาย ประสาทสัมผัสที่สุนัขใช้ในการตรวจจับมากที่สุดคือกลิ่น สุนัขล่าเนื้อที่ค้นหาสำหรับเกม และสุนัขค้นหาที่ทำงานเพื่อค้นหามนุษย์ที่หายไปโดยทั่วไปจะไม่ถือว่าสุนัขตรวจจับ แต่ก็มีการทับซ้อนกันบางอย่าง เช่น ในกรณีของสุนัขค้นหาผู้เสียชีวิต ที่ได้รับการฝึกให้ค้นหาศพมนุษย์ ส่วนสุนัขตำรวจเป็นสุนัขที่ใช้ในการตรวจจับซึ่งเป็นวิธีการสำหรับตำรวจในสถานการณ์เฉพาะ เช่น การตรวจค้นยาเสพติด, ค้นหาอาชญากรที่หายไป และค้นหาเงินตราที่ถูกซ่อน

บ่อยครั้ง ที่สุนัขตรวจจับถูกใช้เพื่อจุดประสงค์ในการบังคับใช้กฎหมาย อย่างไรก็ตาม พวกมันยังใช้เป็นเครื่องมือในการวิจัยที่มีประโยชน์สำหรับนักชีววิทยาสัตว์ป่า ในรัฐแคลิฟอร์เนีย สุนัขตรวจจับได้รับการฝึกให้ค้นหาหอยควอกกาบนเรือที่ทางลาดเรือสาธารณะเนื่องจากเป็นสปีชีส์ต่างถิ่นรุกรานที่เป็นอันตรายต่อสภาพแวดล้อม สุนัขตรวจจับยังมีแนวโน้มที่จะถูกใช้เพื่อวัตถุประสงค์ในการค้นหาและเก็บอุจจาระของสิ่งมีชีวิตหลากหลายชนิด รวมถึงกวางแคริบู, เฟร์ริตเท้าดำ, วาฬเพชฌฆาต และกบหลังจุดออริกอน กระบวนการนี้เรียกว่าการตรวจจับสัตว์ป่า

สุนัขตรวจจับยังพบการใช้ในอุตสาหกรรมการแพทย์ด้วย เนื่องจากมีการศึกษาพบว่าสุนัขสามารถตรวจจับกลิ่นเฉพาะที่เกี่ยวข้องกับเงื่อนไขทางการแพทย์หลายอย่าง เช่น มะเร็ง
# ดรีส ฟัน อัคต์
อันเดรอัส อันโตนียึส มารียา "ดรีส" ฟัน อัคต์  (2 กุมภาพันธ์ พ.ศ. 1931 - 5 กุมภาพันธ์ พ.ศ. 2024) เป็นนายกรัฐมนตรีเนเธอร์แลนด์ระหว่างวันที่ 19 ธันวาคม ค.ศ. 1977 ถึง 4 พฤศจิกายน ค.ศ. 1982 และอดีตสมาชิกพรรคประชาชนคาทอลิก (KVP) ก่อนที่พรรคจะถูกรวมเข้ากับพรรคเรียกร้องประชาธิปไตยคริสเตียน (CDA)
# สโมสรกีฬาเกิซเทแพ
สโมสรกีฬาเกิซเทแพ  เป็นสโมสรกีฬาตุรกีที่ตั้งอยู่ในย่านกือแซลยาลือของอิซมีร์ โดยนอกจากฟุตบอลแล้ว สโมสรนี้ยังมีกีฬาอื่น ๆ ได้แก่ ฟันดาบ ไตรกีฬา แฮนด์บอล เรือใบ ว่ายน้ำ และกระดานโต้คลื่น

ผลงานที่ประสบความสำเร็จมากที่สุดของสโมสรภายในประเทศ คือ แชมป์ลีกใน ค.ศ. 1950 ต่อมาใน ค.ศ. 1969 เกิซเทแพกลายเป็นทีมฟุตบอลตุรกีทีมแรก ที่เข้าถึงรอบรองชนะเลิศของการแข่งขันระดับทวีปยุโรป

เกิซเทแพเคยมีช่วงที่ตกต่ำอยู่บ้างระหว่าง ค.ศ. 2002–2008 ในปัจจุบัน เกิซเทแพถือเป็นสโมสรที่ได้รับความนิยมมากเป็นอันดับที่สี่ของประเทศ รองจากสามยักษ์ใหญ่อย่าง เฟแนร์บาห์แช, กาลาทาซาไร และเบชิกทัช
# สโมสรกีฬาคาซึมพาชา
สโมสรกีฬาคาซึมพาชา  เป็นสโมสรฟุตบอลตุรกีที่ตั้งอยู่ที่เขต Beyoğlu ในอิสตันบูล สนามเหย้าของสโมสรคือ สนามกีฬา Recep Tayyip Erdoğan ที่ตั้งอยู่ในควอเตอร์คาซึมพาชาของเขต Beyoğlu สโมสรนี้เป็นหนึ่งในห้าสโมสรของซือเปร์ลีกที่ตั้งอยู่ในอิสตันบูล ร่วมกับเฟแนร์บาห์แช, กาลาทาซาไร, เบชิกทัช และอิสตันบูลบาชัคเชฮีร์

 หมายเหตุ
# เอาเตอร์เฮบริดีส
เอาเตอร์เฮบริดีส  เป็นห่วงโซ่เกาะนอกชายฝั่งแผ่นดินใหญ่ของประเทศสกอตแลนด์

เกาะส่วนใหญ่เป็นหินดินดานจากหินแปรโบราณและมีภูมิอากาศอบอุ่นและมหาสมุทร มีเกาะที่มีผู้คนอยู่อาศัย 15 เกาะ ซึ่งมีประชากร 26,830 คน และมีเกาะที่ไม่มีผู้คนอาศัย 50 เกาะ โดยหมู่เกาะบาร์ราเฮดถึงบัตต์ออฟลูอิส มีความยาวราว  

เกาะได้รับการอ้างถึงจากนักเขียนโรมันและกรีกหลายครั้ง เกาะทางตะวันตกเป็นส่วนหนึ่งของอาณาจักรนอร์ส ในชื่อ  อยู่นาน 400 ปี ก่อนจะเป็นส่วนหนึ่งของเอาเตอร์เฮบริดีสของสกอตแลนด์ภายใต้สนธิสัญญาเพิร์ทในปี ค.ศ. 1266
# วัดพระธาตุราษฎร์บำรุง
วัดพระธาตุราษฎร์บำรุง  เดิมชื่อ วัดราษฎร์สามัคคี หรือ วัดหลวงพ่อดำ ตั้งอยู่บ้านเลขที่ 206  หมู่ที่ 6 ถนนมิตรภาพ (อุดรธานี – หนองคาย) บ้านโนนธาตุ ตำบลหนองกอมเกาะ อำเภอเมืองหนองคาย จังหวัดหนองคาย สร้างเมื่อวันที่ 1 มกราคม 2475 บนพื้นที่ 23 ไร่เศษ

ประวัติ
ก่อนหน้าที่จะสร้างวัด ชาวบ้านยังไม่มีประจำหมู่บ้าน จะต้องเดินทางไปร่วมทำบุญที่บ้านคำแค ซึ่งอยู่ห่างออกไปจากหมู่บ้านของตน  ทำให้เกิดความไม่สะดวกต่อการเดินทาง การประกอบพิธีกรรมทางพระพุทธศาสนา ดังนั้นเมื่อประมาณ พ.ศ. 2470 มีชาวบ้านโนสังข์กลุ่มหนึ่ง ประกอบด้วยนายเกิด มาตทะสุทธิ์ นายดี กิริยา นายมั่น สีสุระ นายเบ้า จิตประเสริฐ นายคอด พรมภิภักดิ์ นายคูณ หมั่นพลศรี นายคูณ จันทรินทร์ นายอุ้ย สุขเสริม และชาวบ้านคนอื่น ๆ จึงได้ร่วมใจกันแผ้วถางป่าเพื่อสร้างวัดประจำหมู่บ้านขึ้นทางทิศตะวันตก ตั้งชื่อว่า วัดราษฎร์สามัคคี และเปลี่ยนชื่อเป็นวัดพระธาตุราษฎร์บำรุง เมื่อวันที่ 31 มีนาคม พ.ศ. 2536 

สถานที่สำคัญและสิ่งศักดิ์สิทธิ์
พระบรมสารีริกธาตุ  บรรจุในเจดีย์  5  พระองค์  ปัจจุบันได้ประกอบพิธีเปิดกรุพระธาตุ  เมื่อวันที่ 31 ธันวาคม พ.ศ. 2558 เพื่ออัญเชิญพระบรมสารีริกธาตุไปประดิษฐานชั่วคราว ณ อุโบสถ เนื่องจากพระธาตุเจดีย์ 5 พระองค์ชำรุดทรุดโทรมเป็นอย่างมาก เมื่อสร้างพระมหาธาตุเจดีย์องค์ใหม่แล้วเสร็จ จะได้อัญเชิญพระบรมสารีริกธาตุ และวัตถุมงคลต่าง ๆ ไปประดิษฐาน

หลวงพ่อดำ พระพุทธรูปประจำอุโบสถ หล่อด้วยทองสัมฤทธิ์ เมื่อปี พ.ศ.  2546 จำลองมาจากพระพุทธรูป หลวงพ่อดำ แห่งมหาวิทยาลัยนาลันทา ประเทศอินเดีย มีพุทธคุณในด้านแคล้วคลาดปลอดภัย และโชคลาภ 

รายนามเจ้าอาวาส
 พระอธิการบุญมี  กตปุญฺโญ พ.ศ. 2475 –2500
 พระอธิการบุญมี  ถาวโร  พ.ศ. 2500 – 2508
 พระอธิการพวน  ภูริปญฺโญ พ.ศ. 2525 – 2531
 พระครูสุญาณโสภิต (วิรัช  วีรญาโณ)พ.ศ. 2532 – ปัจจุบัน
# น็อยส์
น็อยส์ (; สะกดว่า Neuß จนถึง ค.ศ. 1968; ลิมเบอร์กิช: Nüss; ละติน: Novaesium) เป็นนครในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ริมฝั่งทิศตะวันตกของแม่น้ำไรน์ อยู่ตรงข้ามเมืองดึสเซิลดอร์ฟ เดิมทีรู้จักในฐานะเมืองของโรมัน เมืองมีจัดงานน็อยส์ชึทเซนเฟิสท์ทุกปี เมืองน็อยส์และเมืองเทรียร์ถือเป็นเมืองที่เก่าแก่ที่สุดของเยอรมนี และในปี ค.ศ. 1984 น็อยส์ฉลองครบรอบ 2000 ปี หลังก่อตั้งเมื่อ 16 ปีก่อนคริสต์ศักราช
# พระเจ้าเดวิดที่ 2 แห่งสกอตแลนด์
พระเจ้าเดวิดที่ 2 แห่งสกอตแลนด์  ทรงเป็นกษัตริย์สกอตแลนด์ตั้งแต่ ค.ศ. 1329 ถึง 1371 รวมระยะเวลาครองราชย์กว่า 42 ปี พระองค์เป็นพระโอรสในพระเจ้ารอเบิร์ตที่ 1 ที่เกิดกับพระนางเอลิซาเบธ เดอ บูร์ก มเหสีคนที่สอง

ขณะที่เจ้าชายเดวิดมีอายุ 4 ขวบ ทางครอบครัวได้จัดให้แต่งงานกับท่านหญิงโจห์นแห่งหอคอยวัย 7 ขวบ พระธิดาในพระเจ้าเอ็ดเวิร์ดที่ 2 แห่งอังกฤษ เมื่อพระราชบิดาสวรรคตในปีค.ศ. 1329 เจ้าชายเดวิดในวัยห้าขวบเศษก็ได้รับการสวมมงกุฎเป็นกษัตริย์สกอตแลนด์ โดยมีเซอร์โทมัส แรนดอล์ฟ เอิร์ลแห่งมอเรย์ ทำหน้าที่ผู้พิทักษ์แห่งสกอตแลนด์ และเมื่อมอเรย์เสียชีวิตในปีค.ศ. 1332 เอิร์ลแห่งมาร์ก็รับช่วงทำหน้าที่นี้

ภายหลังความพ่ายแพ้ต่ออังกฤษในยุทธการที่ฮาลิดอนฮิลล์เมื่อเดือนกรกฎาคม 1333 พระเจ้าเดวิดวัยเก้าขวบถูกส่งตัวไปลี้ภัยที่ประเทศฝรั่งเศส พระองค์ขึ้นฝั่งที่บูโลญในเดือนพฤษภาคม 1334Dunbar (1899) p. 150 และอยู่ภายใต้พระอุปถัมภ์ของพระเจ้าฟีลิปที่ 6 แห่งฝรั่งเศส ในช่วงนี้ไม่ค่อยมีบันทึกมากนัก พระเจ้าเดวิดวัยเยาว์อยู่ในฝรั่งเศสจนถึงปี 1341 เป็นเวลาที่ฝ่ายสกอตแลนด์เริ่มได้เปรียบ พระองค์จึงเสด็จกลับถึงสกอตแลนด์ในวันที่ 2 มิถุนายน 1341 และเริ่มว่าราชการด้วยตนเองขณะมีอายุ 17 ชันษาChisholm, Hugh, ed. (1911). "David II. (king of Scotland)" พระองค์สามารถนำสกอตแลนด์รอดพ้นจากเงื้อมมือของอังกฤษ และสร้างความมั่นคงให้อาณาจักรไปอีกหลายรุ่น
# ภูมิภาคทางธรรมชาติแอมะซอน
ภูมิภาคทางธรรมชาติแอมะซอน เป็นภูมิภาคทางธรรมชาติของประเทศโคลอมเบีย ประกอบด้วยจังหวัดอามาโซนัส, กาเกตา, ไกวย์นีอา, กวาเบียเร, ปูตูมาโย, และเบาเปส ครอบคลุมพื้นที่ 483,000 กม² หรือ 35% ของดินแดนทั้งหมดของโคลัมเบีย พื้นที่ส่วนใหญ่ปกคลุมด้วยป่าฝนเขตร้อนหรือป่าทึบซึ่งเป็นส่วนหนึ่งของป่าดิบชื้นแอมะซอน

 แหล่งข้อมูลอื่น 

Territorial-Environmental Information System of Colombian Amazon SIAT-AC website
# จังหวัดอามาโซนัส
จังหวัดอามาโซนัส  เป็นจังหวัดของประเทศโคลอมเบีย ตั้งอยู่ทางตอนใต้ของประเทศ อามาโซนัสเป็นจังหวัดที่ใหญ่ที่สุดในด้านพื้นที่แต่กลับมีประชากรน้อยที่สุดเป็นอันดับที่ 3 ของประเทศ มีเมืองเอกคือเลตีเซีย ชื่อของจังหวัดมาจากแม่น้ำแอมะซอนซึ่งไหลผ่านจังหวัดนี้
# แบตู (นักฟุตบอล)
อังตอนียู อัลแบร์ตู บัชตุช ปิงปาแรล (เกิดวันที่ 1 พฤษภาคม ค.ศ. 1982) หรือ แบตู  เป็นนักฟุตบอลชาวโปรตุเกส ผู้เล่นในตำแหน่งผู้รักษาประตูให้กับสโมสรตุรกี เกิซเทแพ

แบตูเริ่มมีชื่อเสียงจากการเล่นให้กับสโมสรกีฬาไลชอยช์ ก่อนที่จะย้ายไปโปร์ตูใน ค.ศ. 2009 ต่อมาเขาได้เล่นให้กับสโมสรกลุฌในโรมาเมียอยู่หนึ่งฤดูกาล ก่อนที่จะย้ายไปเซบิยาในเดือนมกราคม ค.ศ. 2013 เขาลงเล่นให้กับเซบิยารวมทุกรายการ 89 นัด และมีส่วนช่วยให้สโมสรชนะเลิศยูฟ่ายูโรปาลีกสองสมัย

แบตูเป็นส่วนหนึ่งของทีมชาติโปรตุเกสในการแข่งขันฟุตบอลโลกสามครั้ง และฟุตบอลชิงแชมป์แห่งชาติยุโรป 2012

 ทีมชาติ 
แบตูลงเล่นให้กับทีมชาติโปรตุเกสครั้งแรกเมื่อวันที่ 10 มิถุนายน ค.ศ. 2009 ในนัดกระชับมิตรที่เสมอกับเอสโตเนีย 0–0 ต่อมาหลังจบฤดูกาล 2009–10 เขาถูกการ์ลุช ไกรอช เรียกตัวติดทีมชาติในรอบเบื้องต้น 24 คนสำหรับการแข่งขันฟุตบอลโลก 2010 อย่างไรก็ตาม เขาไม่ได้ลงเล่นในรายการนั้นเลย รวมถึงในฟุตบอลชิงแชมป์แห่งชาติยุโรป 2012 ด้วย

แบตูยังคงถูกเลือกติดทีมชาติสำหรับการแข่งขันฟุตบอลโลก 2014 ที่ประเทศบราซิล เขาได้ลงเล่นในรายการนั้นครั้งแรกเมื่อวันที่ 22 มิถุนายน ในรอบแบ่งกลุ่มนัดที่สอง พบกับสหรัฐ โดยเขาได้ลงเล่นแทนที่ รุย ปาตรีซียู ที่บาดเจ็บในนัดก่อนหน้านั้นที่พบกับเยอรมนี ต่อมา เขามีชื่อติดทีมชาติในรอบเบื้องต้น 24 คนสำหรับการแข่งขันฟีฟ่าคอนเฟเดอเรชันส์คัพ 2017 และในปีถัดมา ก็มีชื่อติดทีมชาติในการแข่งขันฟุตบอลโลก 2018

ในวันที่ 14 ตุลาคม ค.ศ. 2018 แบตูในวัย 36 ปี รับหน้าที่เป็นกัปตันของทีมชาติเป็นครั้งแรก ในนัดกระชับมิตรที่บุกไปเอาชนะสกอตแลนด์ 3–1

 เกียรติประวัติ 
 สโมสร 
สปอร์ติง
 ตาซาดึปูร์ตูกัล: 2001–02

ไลชอยช์
 ซึกุงดาลีกา: 2006–07

โปร์ตู
 ปรีไมราลีกา: 2010–11
 ตาซาดึปูร์ตูกัล: 2009–10, 2010–11
 ซูแปร์ตาซากังดีดูดึออลีไวรา: 2010
 ยูฟ่ายูโรปาลีก: 2010–11

เชเฟเร กลุฌ
 ลีกาอึนตึย: 2011–12

บรากา
 ตาซาดาลีกา: 2012–13

เซบิยา
 ยูฟ่ายูโรปาลีก: 2013–14, 2014–15

 ทีมชาติ 
โปรตุเกส
 ยูฟ่าเนชันส์ลีก: 2018–19
 ฟีฟ่าคอนเฟเดอเรชันส์คัพ: อันดับที่สาม 2017
# ฟือร์นังดู ซังตุช
ฟือร์นังดู มานูแวล ฟือร์นังดึช ดา กอชตา ซังตุช (; เกิดวันที่ 10 ตุลาคม ค.ศ. 1954) เป็นอดีตนักฟุตบอลชาวโปรตุเกสซึ่งในตำแหน่งกองหลัง และอดีตผู้จัดการของทีมชาติโปรตุเกส มีผลงานที่โดดเด่นคือการพาโปรตุเกสชนะเลิศฟุตบอลชิงแชมป์แห่งชาติยุโรป 2016 และยูฟ่าเนชันส์ลีก ฤดูกาล 2018–19

 เกียรติประวัติ 
 ผู้จัดการ 
โปร์ตู
 ปรีไมราลีกา: 1998–99
 ตาซาดึปูร์ตูกัล: 1999–2000, 2000–01
 ซูแปร์ตาซากังดีดูดึออลีไวรา: 1998, 1999

อาเอกเอเธนส์
 กรีกฟุตบอลคัพ: 2001–02

โปรตุเกส
 ฟุตบอลชิงแชมป์แห่งชาติยุโรป: 2016
 ยูฟ่าเนชันส์ลีก: 2018–19
 ฟีฟ่าคอนเฟเดอเรชันส์คัพ: อันดับที่สาม 2017

รางวัลส่วนตัว
 ผู้จัดการแห่งปีซูเปอร์ลีกกรีซ: 2001–02, 2004–05, 2008–09, 2009–10
 ผู้จัดการแห่งทศวรรษซูเปอร์ลีกกรีซ: 2000–10
 IFFHS World's Best National Coach: 2016, 2019
 The Best FIFA Men's Coach: 2016 (อันดับที่สาม)
 Globos de Ouro – Best Male Coach: 2017
 PFA Platinum Quinas: 2019

 เครื่องอิสริยาภรณ์ 
 80px Grand Officer of the Order of Merit (10 July 2016)
# ตาร์ซัส
ตาร์ซัส (; Hittite: ;  ;  ;  ; ) เป็นเมืองมีชื่อเสียงในประวัติศาสตร์ทางทิศใต้ของประเทศตุรกี อยู่ห่างจากชายฝั่งทะเลเมดิเตอร์เรเนียน 20 กิโลเมตร

ประวัติศาสตร์ของเมืองมีมากกว่า 6,000 ปี เป็นจุดสำคัญของผู้ค้าขายและสถานที่สำคัญของหลายอารยธรรม ในจักรวรรดิโรมัน ทาร์ซัสเป็นเมืองหลวงของจังหวัดซิซิเลีย ยังเป็นสถานที่พบกันครั้งแรกของมาร์ก แอนโทนีกับคลีโอพัตรา และเป็นสถานที่เกิดของนักบุญเปาโล
# ประเทศดอมินีกาในโอลิมปิกฤดูร้อน 2016
ประเทศดอมินีกา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติดอมินีกาได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  1  2 รวม  1  1  2

 กรีฑา 

ผลการแข่งขัน 

นักกีฬารายการคัดเลือกชิงชนะเลิศระยะทางอันดับระยะทางอันดับYordanys DurañonaMen's triple jump—Did not advanceThea LaFondWomen's triple jump12.8237Did not advance
# แมนเจอรา
แมนเจอรา  เป็นนครริมชายฝั่งของรัฐเวสเทิร์นออสเตรเลีย ประเทศออสเตรเลีย ตั้งอยู่ห่างจากเมืองหลวงของรัฐ เมืองเพิร์ท ทางทิศใต้ ราว 72 กิโลเมตร เป็นเมืองใหญ่เป็นอันดับ 2 ของรัฐ มีประชากรราว 97,000 คน ตอนเหนือของเมืองเป็นที่ตั้งของเมืองบันเบอรี

ชื่อของเมืองมาจากภาษานยุงการ์ ที่มีความหมายว่า "สถานที่นัดพบ" หรือ "สถานที่ค้าขาย" เมืองตั้งขึ้นในปี ค.ศ. 1831 สองปีหลังจากตั้งอาณานิคมสวอนริเวอร์ แต่คนอาศัยยังน้อย จนหลังสงคราม ช่วงคริสต์ทศวรรษ 1950 และ 1960 เป็นมากกว่าหมู่บ้านตกปลาเล็กน้อย หลายปีต่อมา มีชื่อเสียงด้านการแล่นเรือและการตกปลาของผู้เกษียณ โดยเฉพาะทางใต้ของเมือง
# ประเทศอิเควทอเรียลกินีในโอลิมปิกฤดูร้อน 2016
ประเทศอิเควทอเรียลกินี เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอิเควทอเรียลกินีได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  1  2 รวม  1  1  2

 กรีฑา 

ผลการแข่งขัน 

นักกีฬารายการฮีทรองฯชิงชนะเลิศผลอันดับผลอันดับผลอันดับBenjamín EnzemaMen's 800 m1:52.148Did not advanceReïna-Flor OkoriWomen's 100 m hurdlesDid not advance
# ไฉจิ้น
ไฉจิ้น  เป็นตัวละครผู้กล้าในเรื่องซ้องกั๋ง ในวรรณกรรมได้บอกไว้ว่า เขาเป็นชายหนุ่มรูปร่างสง่างาม มีคิ้วคล้ายมังกร ดวงตาดั่งคล้ายนกฟินิกซ์ สืบเชื้อสายจากพระเจ้าชาซิจง เป็นคนใจบุญสุนทาน ชอบช่วยเหลือผู้ที่เดือดร้อน มีผู้กล้าชื่อดังเคยมาอาศัยกับเขา ไม่ว่าจะเป็น หลินชง ซ่งเจียง อู่ซง สือหย่ง

 ต้องโทษจำคุก 
เนื่องจากไฉจิ้นได้ข่าวว่า อินเทียนซี (殷天錫 ท.อินเทียนเซ็ก) ได้รังแกอาของตน เนื่องจากมีปัญหาเรื่องที่ดิน ทำให้ไฉจิ้นตัดสินใจไปที่เมืองเกาถังโจว (高唐州 ท.กอตังจิว ; ปัจจุบันคือเขตเกาถัง มณฑลซานตง) ร่วมกับหลี่ขุย ครั้นไปถึงก็พบว่า อาได้เสียชีวิตลง ประกอบกับอินเทียนซีได้มาพอดี ไฉจิ้นจึงเข้าไปเจรจากับอินเทียนซีว่า อาของตนได้เสียชีวิตแล้ว รอให้เผาศพเสร็จก่อน ค่อยมาชำระเรื่องปัญหาที่ดิน แต่อินเทียนซีไม่สนใจและได้พูดจาลบหลู่ไฉจิ้นรวมทั้งอาของเขา ทำให้หลี่ขุยทนไม่ไหว ก็เลยต่อยอินเทียนซีจนตาย ไฉจิ้นเห็นดังนั้น ก็กลัวว่า หลี่ขุยจะต้องโทษ จึงให้หลี่ขุยกลับไปที่เขาเหลี่ยงซาน ส่วนตัวเขาก็ถูก เกาเหลียน (高廉 ท.กอเหลียม) ซึ่งเป็นเจ้าเมืองเกาถังโจว อีกทั้งยังมีศักดิ์เป็นญาติของเกาฉิว จับตัวไปลงโทษ เป็นเหตุให้ผู้กล้าแห่งเหลียงซานเข้าบุกเมืองเกาถังโจวและเข้าสังหารเกาเหลียน ทางด้านไฉจิ้นเองก็ได้ความช่วยเหลือจากหลี่ขุย หลังจากที่ต้องถูกขังในบ่อน้ำเป็นเวลานาน

 ชีวิตที่เขาเหลียงซาน 
ครั้นไฉจิ้นได้ขึ้นเขาเหลียงซาน ก็ได้เป็นหัวหน้าสมุหบัญชีและการคลังร่วมกับหลี่อิง ต่อมาได้มีวีรกรรมที่สำคัญในช่วงศึกฟางล่า นั่นคือ ปลอมตัวเป็นชายเร่ร่อนในชื่อ เคออิ่น แกล้งเข้ามารับราชการอยู่กับฟางล่า จนฟางล่าพอใจ และยกนางจินจือ ซึ่งเป็นลูกสาวให้เป็นภรรยา จนกระทั่งในช่วงสุดท้ายของสงคราม เขาได้สังหาร ฟางเจี๋ย (方傑 ท.ฮองเกียด) ซึ่งเป็นหลานชายของฟางล่า

หลังรบชนะกองทัพฟางล่า ไฉจิ้นก็ได้รับแต่งตั้งจากฮ่องเต้ ให้เป็นขุนนางนายทหาร แต่ไฉจิ้นได้รู้มาว่า สาเหตุที่หยวนเสี่ยวชีไม่ได้เป็นขุนนางนั้น เพราะมีกรณีที่ใส่ชุดของฟางล่า ไฉจิ้นจึงนึกขึ้นได้ว่า "ตัวเราก็เคยทำเป็นไปสวามิภักดิ์ฟางล่าและได้เป็นถึงลูกเขย ครั้นเราจะทำราชการต่อไป ก็จะมีคนมาประณามเราว่า เคยเป็นลูกเขยของกบฏ ถ้างั้นเราก็ยอมลาออกแล้วกลับบ้านเกิดจะดีกว่า" ครั้นคิดได้ดังนั้น ก็ขอลาออกจากราชการ และกลับไปใช้ชีวิตอย่างสงบสุขที่บ้านเกิด

 แหล่งข้อมูลอื่น 
 Keffer, David. "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.
 Miyamoto, Yoko (2011). "Water Margin: Chinese Robin Hood and His Bandits" . Demystifying Confucianism. Retrieved 19 December 2016.
# ประเทศจิบูตีในโอลิมปิกฤดูร้อน 2016
ประเทศจิบูตี เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติจิบูตีได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 4  1  5 1  0  1 1  0  1 รวม  6  1  7

 กรีฑา 

ผลการแข่งขัน 

นักกีฬารายการฮีทรองฯชิงชนะเลิศผลอันดับผลอันดับผลอันดับAyanleh Souleiman800 m1:45.481 Q1:45.194Did not advanceAbdi Waiss Mouhyadin1500 mDid not advanceAyanleh Souleiman3:39.253 Q3:39.462 Q3:50.294Mohamed Ismail Ibrahim3000 m steeplechase8:53.1012colspan=2 Did not advanceMumin GalaMarathoncolspan=4 2:13:0412
# ประเทศอิรักในโอลิมปิกฤดูร้อน 2016
ประเทศอิรัก เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอิรักได้ส่งทีมนักกีฬาที่ผ่านการคัดเลือกทั้งหมด 22 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  0  1 18  0  18 1  0  1 1  0  1 1  0  1 รวม  22  0  22

 มวยสากลสมัครเล่น 

ผลการแข่งขัน 

นักกีฬารายการรอบ 32รอบ 16ก่อนรองฯรองฯชิงชนะเลิศOppositionผลOppositionผลOppositionผลOppositionผลOppositionผลอันดัลWaheed Abdul-RidhaMen's middleweightL 0–3Did not advance
# รีการ์ดู กวาแรฌมา
รีการ์ดู อังดราดึ กวาแรฌมา บือร์นาร์ดู (เกิดวันที่ 26 กันยายน ค.ศ. 1983) เป็นอดีตนักฟุตบอลชาวโปรตุเกส ผู้เล่นในตำแหน่งปีกให้กับสโมสรตุรกี คาซึมพาชา และทีมชาติโปรตุเกส

กวาแรฌมาเริ่มต้นอาชีพกับสปอร์ติง ต่อมาก็ได้ย้ายไปเล่นให้กับหลายสโมสร ได้แก่ บาร์เซโลนา, อินเตอร์มิลาน, เชลซี, เบชิกทัช และชะบาบอัลอะฮ์ลีดูไบ แต่สโมสรที่เขาอยู่นานที่สุดคือ โปร์ตู ซึ่งเขาได้เซ็นสัญญากับสโมสรใน ค.ศ. 2004

กวาแรฌมาได้เล่นให้กับทีมชาติโปรตุเกสมาตั้งแต่ ค.ศ. 2003 เขาเป็นตัวแทนของประเทศในการแข่งขันฟุตบอลชิงแชมป์แห่งชาติยุโรปสามครั้ง ซึ่งรวมถึงปี 2016 ที่โปรตุเกสชนะเลิศ นอกจากนี้ เขายังได้ลงเล่นในฟุตบอลโลก 2018

 สถิติอาชีพ 
 ทีมชาติ 

ทีมชาติปีลงเล่นประตู โปรตุเกส200310200410200520200620200712120087220102020115020123020144120156020161742017101201881ทั้งหมด8010

 ประตูในนามทีมชาติ 

ลำดับวันที่สนามนัดที่คู่แข่งประตูผลรายการแข่งขัน124 มีนาคม 2007สนามกีฬาฌูแซ อัลวาลาดึ, ลิสบอน, โปรตุเกส43–04–0 ฟุตบอลชิงแชมป์แห่งชาติยุโรป 2008 รอบคัดเลือก26 กุมภาพันธ์ 2008เล็ทซีกรุนท์, ซือริช, สวิตเซอร์แลนด์151–21–3 กระชับมิตร311 มิถุนายน 2008สนามกีฬาเจนีวา, เจนีวา, สวิตเซอร์แลนด์183–13–1 ฟุตบอลชิงแชมป์แห่งชาติยุโรป 2008411 ตุลาคม 2014สตาดเดอฟร็องส์, แซ็ง-เดอนี, ฝรั่งเศส321–21–2 กระชับมิตร529 พฤษภาคม 2016อิชตาดียูดูดราเกา, โปร์ตู, โปรตุเกส481–03–0 กระชับมิตร68 มิถุนายน 2016อิชตาดีอูดาลุช, ลิสบอน, โปรตุเกส502–07–0 กระชับมิตร76–0825 มิถุนายน 2016สนามกีฬาบอลาร์ต-เดอเลลิส, ล็องส์, ฝรั่งเศส541–01–0 ฟุตบอลชิงแชมป์แห่งชาติยุโรป 2016918 มิถุนายน 2017คาซันอะเรนา, คาซัน, รัสเซีย661–02–2ฟีฟ่าคอนเฟเดอเรชันส์คัพ 20171025 มิถุนายน 2018มอร์โดวียาอาเรนา, ซารันสค์, รัสเซีย791–01–1ฟุตบอลโลก 2018

 เกียรติประวัติ 
 สโมสร 
สปอร์ติง
 ปรีไมราลีกา: 2001–02
 ตาซาดึปูร์ตูกัล: 2001–02
 ซูแปร์ตาซากังดีดูดึออลีไวรา: 2002

โปร์ตู
 ปรีไมราลีกา: 2005–06, 2006–07, 2007–08
 ตาซาดึปูร์ตูกัล: 2005–06
 ซูแปร์ตาซากังดีดูดึออลีไวรา: 2004, 2006
 อินเตอร์คอนติเนนตัลคัพ: 2004

อินเตอร์มิลาน
 เซเรียอา: 2009–10
 ยูฟ่าแชมเปียนส์ลีก: 2009–10

บชิกทัช
 ซือเปร์ลีก: 2015–16, 2016–17
 เตอร์กิชคัพ: 2010–11

อัลอะฮ์ลี
 UAE President's Cup: 2012–13

 ทีมชาติ 
โปรตุเกส
 ฟุตบอลชิงแชมป์แห่งชาติยุโรป: 2016
 ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: 2000

 รางวัลส่วนตัว 
 SJPF Player of the Month: พฤศจิกายน 2005, ธันวาคม 2005, พฤศจิกายน 2006, ธันวาคม 2006
 ผู้เล่นยอดเยี่ยมแห่งปีปรีไมราลีกา: 2006
# ริชาร์ด ปริศนาพ่อค้าอัญมณี
ริชาร์ด ปริศนาพ่อค้าอัญมณี (ตรงตัว: "การตีราคาปริศนาของริชาร์ดพ่อค้าอัญมณี") เป็นนวนิยายแนวไขปริศนา แต่งโดยนานาโกะ สึจิมูระ และวาดโดยยูตาโกะ ยูกิฮิโระ ถูกตีพิมพ์แล้วเก้าเล่มโดยสำนักพิมพ์ชูเอชะตั้งแต่ปี 2015 ต่อมาได้มีการดัดแปลงเป็นมังงะลงนิตยสารตั้งแต่ปี 2019 และดัดแปลงเป็นอนิเมะโดยสตูดิโอชุนกะในปี 2020

ตัวละคร
 ริชาร์ด รานาสิงหะ เดอ วูลเปียน (Richard Ranasinghe de Vulpian) หนุ่มผู้ดีชาวอังกฤษซึ่งเปิดร้านขายอัญมณี เอทร็องเฌร์ (Étranger) ในกรุงโตเกียว
 เซย์งิ นากาตะ (Seigi Nakata) นักศึกษาหนุ่มคณะเศรษฐศาสตร์ เขาช่วยริชาร์ดจากกลุ่มคนเมาและต่อมาถูกริชาร์ดชวนเข้าทำงานที่ร้าน
# ประเทศเอริเทรียในโอลิมปิกฤดูร้อน 2016
ประเทศเอริเทรีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเอริเทรียได้ส่งทีมนักกีฬาที่ผ่านการคัดเลือกทั้งหมด 12 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 10 1  11 1  0  1 รวม  11  1  12

 กรีฑา 

ผลการแข่งขัน 

นักกีฬารายการฮีทชิงชนะเลิศผลอันดับผลอันดับAbrar Osman Adem5000 m13:22.568 Q13:09.5610Hiskel Tewelde13:30.2315Did not advanceAron Kifle13:29.458Did not advanceGoitom Kifle10000 mcolspan=2 28:15.99	24Zersenay Tadesecolspan=2 27:23.868Nguse Tesfaldetcolspan=2 27:30.799Yemane Haileselassie3000 m steeplechase8:26.724 q8:40.6812Tewelde EstifanosMarathoncolspan=2 2:19:1260Ghirmay Ghebreslassiecolspan=2 2:11:044Amanuel Meselcolspan=2 2:14:3721

Women
Track & road events
AthleteEventFinalResultRankNebiat HabtemariamMarathon2:45:2180
# แคลกูร์ลี
แคลกูร์ลี-โบลเดอร์ http://stat.abs.gov.au/itt/r.jsp?RegionSummary&region=54280&dataset=ABS_REGIONAL_LGA&geoconcept=REGION&datasetASGS=ABS_REGIONAL_ASGS&datasetLGA=ABS_NRP9_LGA&regionLGA=REGION&regionASGS=REGION
หรือชื่อไม่เป็นทางการ คือ แคลกูร์ลี เป็นนครในรัฐเวสเทิร์นออสเตรเลีย ประเทศออสเตรเลีย ตั้งอยู่ทิศตะวันออกเฉียงเหนือของเมืองเพิร์ทราว  เมืองก่อตั้งเมื่อปี ค.ศ. 1889 โดยการรวมเมืองแคลกูร์ลีกับโบลเดอร์เข้าด้วยกัน และพัฒนาขึ้นในปี ค.ศ. 1893 ในช่วงตื่นทองคูลการ์ดี

เดือนมิถุนายน ค.ศ. 2018 เมืองมีประชากรราว 29,849 คน ลดลงจากปีที่มีประชากรสูงสุด จาก 32,966 คน ในปี 2013
# ฟรีแมนเทิล
ฟรีแมนเทิล  เป็นเมืองท่าที่สำคัญของประเทศออสเตรเลีย ในรัฐเวสเทิร์นออสเตรเลีย ตั้งอยู่ปากแม่น้ำสวอน ในเขตมหานครเพิร์ท มีท่าเรือฟรีแมนเทิลเป็นท่าเรือของเมืองเพิร์ท เมืองหลวงของรัฐ มีการตั้งถิ่นฐานที่ฟรีแมนเทิลครั้งแรกที่อาณานิคมสวอนริเวอร์เมื่อปี ค.ศ. 1829Davidson, R., Davidson, D. (2010). Fighting for Fremantle. Fremantle, W.A: Fremantle Society. pp 11. ขึ้นเป็นนครเมื่อปี ค.ศ. 1929 เมืองมีประชากรราว 29,000 คน

ชื่อของเมืองตั้งตาม กัปตันชาลส์ ฟรีแมนเทิล ทหารเรือชาวอังกฤษผู้ตั้งแคมป์ที่นี่เมื่อวันที่ 2 พฤษภาคม ค.ศ. 1829 เมืองยังคงรักษาอาคารเก่า ๆ ในศตวรรษที่ 19 ไว้อย่างดี
# ประเทศฟิลิปปินส์ในซีเกมส์
ประเทศฟิลิปปินส์ในซีเกมส์ เข้าร่วมการแข่งขันกีฬาซีเกมส์ครั้งแรกในซีเกมส์ 1977 ที่กัวลาลัมเปอร์ ประเทศมาเลเซีย ได้รับเหรียญรางวัลทั้งหมดจากการแข่งขันกีฬาซีเกมส์ 1,069 เหรียญทอง 1,193 เหรียญเงิน และ 1,477 เหรียญทองแดง รวม 3,793 เหรียญ

 สรุปเหรียญการแข่งขัน 
การแข่งขัน นักกีฬาทอง เงิน ทองแดง รวมอันดับ1977 Kuala Lumpur  ?  31  30  30  91  31979 Jakarta  ?  24  31  38  93  41981 Manila  ?  55  55  77  187  31983 Singapore  ?  49  48  53  150  21985 Bangkok  ?  43  54  32  129  31987 Jakarta  ?  59  78  69  206 1989 Kuala Lumpur  ?  26  37  64  127  51991 Manila  ?  91  62  84  237  21993 Singapore  ?  57  59  72  188  31995 Chiang Mai  ?  33  48  64  145 1997 Jakarta  583  43  57  109  209  41999 Bandar Seri Begawan  ?  20  26  41  87  52001 Kuala Lumpur  ?  31  65  67  163  52003 Hanoi  ?  49  55  75  179  42005 Manila  892  113  84  94  291  12007 Nakhon Ratchasima  620  41  91  96  228  62009 Vientiane  251  38  35  51  124  52011 Jakarta  512  36  56  77  169  62013 Napyidaw  219  29  34  38  101  72015 Singapore  466  29  36  66  131  62017 Kuala Lumpur 497 23  33  64  120 2019 Philippines  1,115  149  117  121  387  1 รวม  1,069  1,191  1,482  3,742 || 4'''